[{"text_idx": "#000000", "text": "C\u0302efpag\u0302oPri niSekciojMalfermi la menuonVideojReceptojVeganismoSana vivstiloNovaj\u0302ojKontakto"}, {"text_idx": "#000001", "text": "Saluton amikoj! Kiam mi log\u0302is en Kubo mi memoras ke pro kontakto kun Hispanio (mia onklino tiam log\u0302is Madride) mi eksciis ke g\u0302ia kuirarto tro diversas kaj ke preskau\u0306 c\u0302iu au\u0306tonoma regiono havas sian \u2018propran\u2019 kuirarton. Tion mi ne multe komprenis c\u0302ar en Kubo ni c\u0302iuj mang\u0302is preskau\u0306 samajn mang\u0302aj\u0302ojn. Poste mi komprenis ke lando kun malsama historia evoluo (malsamaj reg\u0302landoj, regantoj, religioj, geografio, ktp) havis tiom da diversaj pladoj!"}, {"text_idx": "#000002", "text": "Sendube unu el la au\u0306tonomaj regionoj kun bonegaj kaj famegaj pladoj kiaj paelo estas Valencio. G\u0302i havas ankau\u0306 alian pladon sufic\u0302e konata en tuta Hispanio sed mi ne scias c\u0302u en aliaj landoj ankau\u0306! Temas pri mang\u0302aj\u0302o tre simila al paelo, sed oni uzas vermic\u0302elojn anstatau\u0306 rizo!"}, {"text_idx": "#000003", "text": "Mi uzis multajn legomojn c\u0302ar mi havis ilin c\u0302emane sed vi mem povas uzi kiujn vi havas kaj s\u0302atas. Se vi ne havus sojon, mi same diras, simple ne uzu g\u0302in. Kaj fine, mi arde rekomendas uzi legomsupon c\u0302ar g\u0302i donos bonegan guston al la vermic\u0302elaj\u0302o!"}, {"text_idx": "#000004", "text": "1 rug\u0302a kapsiko1 verda kapsiko1 flava kapsiko100 gr da c\u0302ampinjonoj1 cepo1 ajlero 2 karotoj400 gr da tomatsau\u0306coMelongenoKukurbetoTeksturigita sojo (dika)500 gr da vermic\u0302elojRosmarenoTimianoPetroseloSaloOlivoleo750 L da legomsupo au\u0306 akvo."}, {"text_idx": "#000005", "text": "Unue ni devas rosti la vermic\u0302elojn! Ni devas s\u0302miri paton per oleo kaj aldoni la vermic\u0302elojn kaj je mezalta fajro rosti ilin. Post kvin minutojn pli malpli ili estos pretaj. Sed ne lasu ilin solaj! Konstante zorgu pri ili kaj movu per spatelo. Konservu g\u0302in por posta uzo.Dua paso estos la tranc\u0302ado de c\u0302iuj legomoj kaj enakvigado de la teksturigita sojo minimume 15 minutojn sub varm(et)a akvo kun iom da salo.En la patego (granda pato) kie vi faros g\u0302in unue faru sofriton: Aldonu 3-4 kulerojn da olivoleo kaj sekve la tranc\u0302itan cepon kaj ajleron kaj movu! Poste aldonu c\u0302ion alian: kukuerto, melongeno, kapsikoj, karoto kaj movu bone. Spicu kaj salu.Post kelkaj minutoj, aldonu la teksturigitan sojon kaj movu c\u0302ion kaj sekve aldonu la tomatsau\u0306con kaj se necese aldonu pli da spicoj kaj salo!Kiam la legomoj estos sufic\u0302e kuiritaj, aldonu la rostitajn vermic\u0302elojn, la akvon au\u0306 legomsupon kaj je mezalta fajra lasu g\u0302in kuiri g\u0302is la akvo reduktig\u0302as.Forigu g\u0302in el la fajro kaj per pura tuko kovru la pategon dek minutojn kaj fine servu!Bonan apetiton!"}, {"text_idx": "#000009", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj\nPastaj\u0302o kun kukurbetoBestaj rajtojUniversala Deklaracio de la Bestaj Rajtoj\nKunlaboruC\u0302u vi s\u0302atus kontribui al VeganArto? Ekzemple, vi povus verki recept-artikolojn. Ne hezitu kontakti nin, ec\u0302 se vi ne scias pri kiel specife kontribui! Nia retpos\u0302tadreso estas xx(c\u0302e)yy.zzLicenco CC 4.0"}, {"text_idx": "#000010", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj"}]